  Туспуктэм: Руслан Нуриахметов Наталия Сильвестрова Азьмуртлэн лулчеберет кичӧлтонъёсъя фондэзлэн 2023-тӥ ар понна нимысьтыз вожвылъяськоназ Удмуртиысь 11 ӵектос вормиз. Соосты улонэ пыӵатыны оглом 9 миллион 617 сюрс манетлэсь трос коньдон вуоз. Йылпумъянъёсты фондлэн нимлыко сайтаз шараязы. Вормисьёс пӧлын Пичи Пурга ёросысь лулчеберет юртлэн «Асьмеос. Мы с вами» ӵектосэз(16+) . Солэн ужпумез – пӧртэм калыкъёсты но выжыосты творчество удысын огазеяса, пиналъёслы но егитъёслы калык лулчеберет пыр Атыкай музъемез гажан мылкыд пыӵатон. Ӵектос улсын гуртъёсысь лулчеберет юртъёсын этноволонтёрской группаос кылдытозы, отчы пӧртэм калыкъёс пӧлысь бадӟым классын дышетскисьёс пырозы. Йӧскалык лулчеберетъя огазеяськонъёс патриотической этнодесантъёс, этноквест радъялозы. Озьы ик патриотической калык кырӟанъя фестиваль но «День героя» ужрад ортчоз. Ӵектослы йылпумъянъёс «Асьмеос. Мы с вами» этнофорумын лэсьтозы. Ӵектос Пияи Пурга но Татарстанысь Огырчи ёросысь 14 аресысен пиналъёслы но егитъёслы чакламын.  Ижкарысь «Ресурсный центр народов Прикамья» огазеяськонлэн «Родина – значит вместе!» ӵектосэз (12+) пӧртэм калыкъёс пӧлысь 12-18 аресъем пиналъёсты огазеялоз. Соос шудонъёс кылдытозы но со пыр калык кусыпъёссэс юнматозы. Озьы ик ӵектос улсын форум-шудон радъяськоз, кудаз ЛНР-ысь но ДНР-ысь вуэм пиналъёс, нимысьтыз ожгар ужрадын ожмаськисьёслэн нылпиоссы пыриськозы. Кизнерысь «Продвижение» огазеяськонлэн «СВОи ГЕРОИ» ӵектосэз (12+) вормисе потӥз. Со улсын нимысьтыз ожгар ужрадын бырем улосчиоссы-ожгарчиос сярысь документальной фильмъёс лэсьтозы. Ижкарысь «Авангард» огазеяськонлэн «Удмуртский полк» ӵектосэз но грант утӥз. Со улсын нимысьтыз ужрадэ пыриськисьёслэсь мылкыдзэс ӝутон понна гожтэтъёсын но суредъёсын творческой сборник кылдытозы но сое ожгар интые келялозы. Фондэ оглом 85 улосвылысь 3 сюрслэсь трос куриськонъёс вуизы. Йылпумъянъёсъя 73 улосвылысь 302 кичӧлтонъёс юрттэт басьтозы. Соослы оглом 1 миллиоард 620 миллион манет висъялозы Тодэ вайытом, Удмуртиысь 56 ӵектос Азьмуртлэн лулчеберет кичӧлтонъёсъя фондэзлэн 2023-тӥ ар понна кыкетӥ вожвылъяськоназ вормиз. Со сяна, элькунысь 40 ӵектосъёс «Движение Первых» вожвылъяськонын грантъёс утӥзы. Тегъёс: Азьмуртлэнгрантъёсъяфондэз грантъёс вожвылъяськон Удмуртия  